钦定古今图书集成/明伦汇编/氏族典/第444卷 > 《廖用贤尚友录》 > 邴吉〈汉书作丙吉〉
## 钦定古今图书集成/明伦汇编/氏族典/第444卷 > 《廖用贤尚友录》 > 邴吉〈汉书作丙吉〉

按《史记邴吉传》：“邴丞相吉者，鲁国人也。以读书好法
令，至御史大夫。孝宣皇帝时，以有旧故，封为列侯，而
因为丞相。明于事，有大智，后世称之。以丞相病死，子
显嗣。后坐骑至庙，不敬，有诏夺爵一级，失列侯，得食
故国邑。显为吏至太仆，坐官耗乱，身及子男有奸赃，
免为庶人。”